Սվոլվեր

Սվոլվեր (նորվ.՝ Svolvær), քաղաք Նորվեգիայում։ Վոգան համայնքի վարչական կենտրոնն է։ Այն գտնվում է Նուրլան կոմսությունում։ Բնակչությունը ըստ 2012 թվականի մարդահամարի տվյալների կազմում է 4230 մարդ։
Սվոլվերը որպես քաղաք առանձնացել է Վոգան համայնքից 1919 թվականին։ Սակայն հետո, 1964 թվականի հունվարի 1-ից կրկին մտել է համայնքի կազմի մեջ։


== Պատմություն և տնտեսություն ==

Առաջին քաղաքային բնակավայրը Հյուսիսային Նորվեգիայում Վոգարն է (նորվ.՝ Vågar), որն ընկած է նեղ բնական նավահանգիստի վրա Կաբելվոգի մոտ՝ Սվոլվերից հարավ։ Վոգարն հիշատակվում է «Երկրային շրջագիծ» գրքում և հավանաբար հիմնվել է 800-ական թվականներից ավելի վաղ։ Առաջին եկեղեցին, որը կառուցվել է Հյուսիսային Նորվեգիայում, ըստ հավանականության, կառուցվել է այստեղ մոտավորապես 900 տարի առաջ։ Ձողաձկան խոշոր որսը ձմռանը միշտ համարվել է քաղաքի տնտեսության գլխավոր հիմքը։ Այսօր էլ քաղաքի համար խիստ կարևոր են ձկնաբուծարանները, որտեղ հիմնականում բուծում են իշխան։ Քաղաքի տնտեսական կյանքում խիստ կարևոր տեղ են զբաղեցնում Secora և Lofotkraft ընկերությունները։ Սվոլվերը ինքնավարություն է ստացել 1919 թվականին, սակայն ավելի ուշ միավորվում է հարևան համայնքի հետ՝ 1964 թվականին։ Քաղաքային կառավարումը կրկին վերահաստատվեց 1996 թվականին։ Զբոսաշրջությունը համարվում է ավելի ու ավելի կարևոր գործոն քաղաքի տնտեսության զարգացման գործում։ Սվոլվերը հանդիսանում է կարևորագույն տրանսպորտային հանգույց։ Քաղաքը սիրելի վայր է զբոսաշրջիկների համար՝ հատկապես նրանց, ովքեր սիրում են կղզուց կղզի ճանապարհորդել։ Մոտավորապես 200 հազար զբոսաշրջիկ է այցելում Ավոլվեր ամեն տարի։ Նոր տասհարկանի կոմբինացված մշակութային կենտրոնը և 1160 համարներով հյուրանոցային համալիրը բացվեցին 2009 թվականի ապրիլին։ Սվոլվերում են գտնվում մի քանի գեղարվեստական պատկերասրահներ([1] Archived 2011-07-23 at the Wayback Machine., [2] Archived 2016-06-29 at the Wayback Machine.) Քաղաքի ամենահայտնի թանգարանը Երկրորդ համաշխարհային պատերազմին նվիրված Lofoten Krigsminnemuseum ([3] Archived 2009-02-09 at the Wayback Machine.) թանգարանն է։ Ընդհանրացնող էքսկուրսիաներ են կատարվում ծովում, որպեսզի այցելուները հնարավորություն ունենան հետևելու կետադելֆինների վարքին. սա հիմնականում տեղի է ունենում ուշ աշնանը և ձմռանը։ Նավակային էքսկուրսիաներ են կատարվում նաև դեպի մոտակա Ռաֆտսունդետ նեղուց և դրա հայտնի Տրոլլֆյորդ ճյուղավորություն։


== Տրանսպորտային ցանց ==

Քաղաքի մի հատվածը կառուցված է մի քանի մանր կղզիների վրա։ Վերջիններս միմյանց հետ կապված են բազմաթիվ կամուրջներով։ Քաղաքից ոչ շատ հեռու գտնվում է տարածաշրջանային նշանակության օդանավակայանը Հելլեում։ Ինչպես նաև Խուրտիգրուտեն նավահանգիստը։ Կանոնավոր լաստանավային հաղորդակցություն կա Սկուտվիկի և Համարյոյի հետ։ Նավակները հիմնականում գալիս են Բուդյոյից։ Լոբաստա մայրուղին պաշտոնապես բացվել է 2007 թվականին դեկտեմբերի 1-ին։ Այն Սվոլվերը միացնում է մայրցամաքի, Հաստադ օդանավակայանի և Էվենեսի հետ։ Կանոնավոր ավտոբուսային երթևեկություն նույնպես այստեղ իրականացվում է։ Ավտոբուսները դուրս են գալիս Էվենեսից և (3 ժամ) և Նավրիկից (4 ժամ 15 րոպե)։ Նավակային հաղորդակցությունը հիմնականում ընդգրկում է հարևանությամբ գտնվող գեղատեսլի Սկրովի կղզին, որտեղից բացվում են հիանալի տեսարաններ ամբողջ հարակից տարածքների վրա։


== Տեղադիրք և կլիմա ==
Սվոլվեր քաղաքը գտնվում է Լոֆոտենյան կղզիների մաս կազմող Էուսվյոգյոյ կղզու հարավային հատվածում։ Ափերը հարավից ողողում են ծովի ջրերը։ Իսկ հյուսիսային հատվածում լեռնային գոտին է գտնվում։ Ամենահայտնի լեռը Սվոլվեր գեյտն է (Svolværgeita): Վերջինս առաջին անգամ հաղթահարվել է 1910 թվականին։ Սվոլվերը մասամբ ընկած է մանր կղզիների վրա, ինչպես օրինակ Սվինյոյան։ Կղզիների միջև կառուցված է համանուն կամուրջը՝ Սվինյոյան։ Արևմուտքից և հյուսիսից քաղաքը պաշտպանված է լեռներով։ Այդ իսկ պատճառով համեմատաբար քիչ են տեղի ունենում մառախուղներ ու նաև ամառները ցերեկային ջերմաստիճանը այստեղ մի փոքր ավելի բարձր է, քան Լոֆոտենի արևմտյան հատվածում([4] Archived 2020-10-30 at the Wayback Machine.): Տեղումները համեմատաբար առատ են աշնանն ու ձմռանը։ Տեղումների հոկտեմբեր ամսվա միջին մակարդակը երեք անգամ ավելի բարձր է քան հունիսին։


== Քույր քաղաքներ ==
 Իտալիա Անկոնա, Մարկե, Իտալիա


== Ծանոթագրություններ ==


== Արտաքին հղումներ ==
Снимки и информация о горе Свольвергейта
lofoten.com официальный сайт региона Лофотенских островах Archived 2016-06-19 at the Wayback Machine.
svolvaer.net Информация о Свольвере
Виды Свольвергейта и Свольвера
Снимки Свольвера Archived 2007-09-28 at the Wayback Machine.